ཁྱོད་ཚོའི་གྲས་ཀྱི་མི་མང་བོ་ཞིག་ལ་མཚོན་ན་དེ་རིང་ནི་སློབ་མགོ་ཚུགས་པའི་ཉིན་དང་བོ་ཡིན་པ་བདག་གིས་ཤེས་ཡོད་ཅིང་།ད་སོ་མ་བྱིས་གཉོར་ཁང་དུ་འགྲོ་བའམ་དམའ་འབྲིང་དང་མཐོ་འབྲིང་དུ་འཕར་བའི་སློབ་མ་ཞིག་ལ་མཚོན་ན།དེ་རིང་ནི་ཁྱོད་ཚོ་སློབ་གྲྭ་གསར་བར་སླེབས་པའི་ཉིན་དང་བོ་རེད།དེར་བརྟེན།གལ་ཏེ་ཁྱེད་ཅག་བློ་འཚབ་ཅུང་སྐྱེས་ཀྱིན་ཡོད་ཚེ་དེའང་ཧ་ཅང་རྒྱུན་ལྡན་ཞིག་རེད།ངས་བསམ་ན་མཐར་ཕྱིན་འཛིན་གྲྭའི་སློབ་མ་མང་བོ་ཞིག་ཀྱང་ལོ་གཅིག་གི་རྗེས་སུ་སློབ་མཐར་ཕྱིན་རྒྱུ་ཡིན་པས་རང་རློམ་ཆེན་པོ་སྐྱེས་བཞིན་པའི་སྒང་ཡིན་ངེས།གང་ལྟར་ལོ་རིམ་གང་གི་ཡིན་ཡང་།མི་མང་བོ་ཞིག་གི་སེམས་སུ་ད་ལྟ་ད་དུང་གུང་གསེང་ཡིན་ན་སྙམ་གྱི་ཡོད་ངེས་རེད་ལ།ད་ནངས་ཞོགས་པར་ད་དུང་མང་ཙམ་ཉལ་ཐུབ་ན་ཅི་མ་རུང་བསམ་གྱི་ཡོད་ངེས་རེད།ཁྱོད་ཚོའི་སེམས་ཁམས་འདིར་ཁོ་བོས་བསམ་ཤེས་བྱ་ཐུབ་སྟེ།ང་རང་ཆུང་དུས་སུ།ངེད་ཚང་གིས་ཕྱི་རྒྱལ་དུ་འཚོ་བ་རོལ་བ་ཡིན་ལ་།ང་རང་ཧིན་རྡུ་ཉི་ཞི་ཡ་ནས་ལོ་འགར་བསྡད་པ་ཡིན།ངའི་ཨ་མ་ལགས་ལ་ང་རང་ཨ་མེ་རི་ཁའི་བྱིས་པ་གཞན་དག་འགྲོ་སའི་སློབ་གྲྭར་མངགས་རྒྱུའི་སྒོར་མོ་མེད་ཀྱང་།མོའི་སེམས་ལ་ང་ལ་ངེས་པར་དུ་ཨ་མེ་རི་ཁའི་སློབ་གསོ་མྱོང་དུ་འཇུག་དགོས་བསམ་ནས།གཟའ་ཟླ་བ་ནས་གཟའ་པ་སངས་བར་མོ་རང་ཉིད་ཀྱིས་ང་ལ་གསབ་ཁྲིད་བྱ་རྒྱུའི་ཐག་བཅད།འོན་ཀྱང་མོ་རང་ད་དུང་ལས་ཀར་འགྲོ་དགོས་པས།ཞོགས་པ་ཆུ་ཚོད་བཞི་དང་ཕྱེད་ཀའི་སྟེང་ང་ལ་སློབ་ཁྲིད་མི་བྱེད་ཐབས་མེད་རེད།ང་རང་ཡང་དེ་འདྲའི་སྔ་མོ་ཞིག་ལ་མལ་ལས་ལངས་འདོད་མེད་པ་ཁྱོད་ཚོས་ཀྱང་བསམ་ན་ཤེས་ཐུབ།ཐེངས་མང་བོ་ཞིག་ལ་ང་རང་ཅོག་ཙེའི་ཐོག་ལ་མགོ་བཞག་ནས་གཉིད་ལ་ཤོར་མྱོང་།ནམ་རྒྱུན་བདག་གིས་འཁང་ར་བྱེད་ཐེངས་རེར།ཨ་མས་དུས་རྒྱུན།འདྲེ་ཕྲུགཁྱོད་ཀྱིས་བལྟས་ན་ངས་ཁྱོད་ལ་ཁྲིད་རྒྱུ་དེ་ཧ་ཅང་ལས་སླ་མོ་ཞིག་རེད་འདོད་པ་ཨེ་ཡིན་ཞེས་བརྗོད་པ་དང་འདྲ་བར་ང་ལ་ཅེར་ནས་འདུགདེར་བརྟེན།ཁྱོད་ཚོའི་མི་ཁ་ཤས་ད་དུང་སློབ་མགོ་མ་ཚུགས་པའི་སྔོན་གྱི་འཚོ་བ་ལ་གོམས་ཡོད་པར་བདག་གིས་རྒྱུས་ལོན་བྱ་ཐུབ།